Jacob Svindal

Jacob Svindal (født 21. november 1889 i Fet, død 5. desember 1977) var en norsk lokalpolitiker fra Bondepartiet. Han var ordfører i Enebakk kommune i Akershus fra 1932 til 1934, valgt på en borgerlig fellesliste.

Svindal var utdannet agronom fra Semb landbruksskole. Han var en tid gårdsfullmektig på Nordre Huseby i Aker, men kom senere til Enebakk som forpakter på Haugstein gård. Han ble værende i Enebakk i 26 år og innehadde en rekke kommunale tillitsverv. I mange år var han medlem av fylkesstyret i Akershus Bondeparti. I 1950 ble han områdesjef for Heimevernet.

 Referanser 
«80 år». Nationen, 20. november 1969.

Kategori:Ordførere i Enebakk
Kategori:Sp-ordførere i Akershus
Kategori:Personer fra Fet kommune